Contigo Navarra – Zurekin Nafarroa talde parlamentarioari atxikitako foru parlamentari Miguel Garrido Sola jaunak idatziz erantzuteko galdera egin du (11-23/PEI-00116):

“Zertan da Nafarroako enplegu publikoaren egonkortze-prozesua? Zein izanen da egoera urtea amaitzean?”. Hona Nafarroako Gobernuko Barneko, Funtzio Publikoko eta Justiziako kontseilariaren erantzuna:

Egonkortze-deialdien egoerari buruzko informazioa publikoa da, Nafarroako Gobernuaren navarra.es webgunean ikus daiteke eta eguneratuta dago. Administrazio Erroko merezimendu lehiaketen 78 deialdiak, labur azalduta, lanpostuak hautatzeko eta izendapenak proposatzeko fasean daude.

Oposizio-lehiaketen 57 deialdien egoerari dagokionez, probak egiteko fasean daude 2023ko irailetik abendura bitartean, eta ondoren merezimenduak aurkezteko epea hasiko da.

Merezimendu lehiaketen deialdietan, aurreikusten da 2024ko urtarrilerako eginda egotea izendapenak eta jabetza-hartzeak.

Oposizio-lehiaketen deialdietan, aurreikusten da ordurako eginda egotea merezimenduen balorazioa.

Hori guztia jakinarazten dizut, Nafarroako Parlamentuko Erregelamenduaren **215. artikulua** betez.

Iruñean, 2023ko urriaren 24an

Barneko, Funtzio Publikoko eta Justiziako kontseilaria: Amparo López Antelo